title: 2016 m. balandžio 28 d. Europos Parlamento sprendimas (ES) 2016/1472 dėl Europos Sąjungos 2014 finansinių metų bendrojo biudžeto įvykdymo patvirtinimo, V skirsnis – Audito Rūmai

text:
14.9.2016

               LT

               Europos Sąjungos oficialusis leidinys

               L 246/137

         EUROPOS PARLAMENTO SPRENDIMAS (ES) 2016/1472
   2016 m. balandžio 28 d.
   dėl Europos Sąjungos 2014 finansinių metų bendrojo biudžeto įvykdymo patvirtinimo, V skirsnis – Audito Rūmai
   EUROPOS PARLAMENTAS,

               —

               atsižvelgdamas į Europos Sąjungos 2014 finansinių metų bendrąjį biudžetą (1),

               —

               atsižvelgdamas į Europos Sąjungos 2014 finansinių metų konsoliduotąsias metines ataskaitas (COM(2015)377 – C8-0203/2015) (2),

               —

               atsižvelgdamas į Audito Rūmų 2014 finansinių metų metinę biudžeto įvykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir į 317, 318 ir 319 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 55, 99, 164, 165 ir 166 straipsnius,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8–0107/2016),

               1.

               patvirtina Audito Rūmų generaliniam sekretoriui, kad Audito Rūmų 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Audito Rūmams, Europos Vadovų Tarybai, Tarybai, Komisijai, Europos ombudsmenui, Europos duomenų apsaugos priežiūros pareigūnui, taip pat Europos išorės veiksmų tarnybai ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 51, 2014 2 20.

      (2)  OL C 377, 2015 11 13, p. 1.

      (3)  OL C 373, 2015 11 5, p. 1.

      (4)  OL C 377, 2015 11 13, p. 146.

      (5)  OL L 298, 2012 10 26, p. 1.


title: 2012/582/ES: 2012 m. gegužės 10 d. Europos Parlamento sprendimas dėl Europos tinklų ir informacijos apsaugos agentūros 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/221

         EUROPOS PARLAMENTO SPRENDIMAS
   2012 m. gegužės 10 d.
   dėl Europos tinklų ir informacijos apsaugos agentūros 2010 finansinių metų biudžeto įvykdymo patvirtinimo
   (2012/582/ES)
   EUROPOS PARLAMENTAS,

               —

               atsižvelgdamas į Europos tinklų ir informacijos apsaugos agentūros 2010 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2010 finansinių metų galutinių metinių finansinių ataskaitų kartu su agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (3), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0136/2012),

               1.

               patvirtina Europos tinklų ir informacijos apsaugos agentūros vykdomajam direktoriui, kad agentūros 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos tinklų ir informacijos apsaugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 15.

      (2)  OL L 248, 2002 9 16, p. 1.

      (3)  OL L 77, 2004 3 13, p. 1.

      (4)  OL L 357, 2002 12 31, p. 72.
   PRIEDAS

      PASTARŲJŲ KELERIŲ METŲ EUROPOS PARLAMENTO REKOMENDACIJOS

               Europos tinklų ir informacijos apsaugos agentūra

               2006 m.

               2007 m.

               2008 m.

               2009 m.

               Veikla

               Netaikoma

               Netaikoma

                           —

                           Ragina Agentūrą parengti diachroninę šiais ir ankstesniais metais įvykdytų operacijų analizę.

               Netaikoma

               Biudžeto ir finansų valdymas

               Vykdant agentūros biudžetą nebuvo griežtai laikomasi metinio periodiškumo ir konkretumo principų: daug sandorių susikaupė per paskutinįjį ketvirtį.

                           —

                           Trūkumai, susiję su vykdyta operatyvine veikla: 40 % įsipareigojimų ir daugiau negu 50 % mokėjimų, susijusių su operatyvine veikla, įvykdyta lapkričio ir gruodžio mėn.

                           —

                           Viešųjų pirkimų procedūrų trūkumai (nepagrįsta išankstinė pasiūlymų atranka, vertinimo komitetas nepasirašė vertinimo dokumentų, bylos nesusistemintos ir nebaigtos).

                           —

                           Europos Audito Rūmai nustatė procedūrinių trūkumų: pernelyg maža bendrosios sutarties biudžeto sąmata (t. y. nepakankamai įvertintos su trejų metų trukmės bendrosios viešojo paslaugų pirkimo sutartimi susijusios reikmės, todėl biudžetas, skirtas šioms išlaidoms per visus metus padengti, buvo panaudotas per šešis mėnesius).

                           —

                           Ragina Komisiją įvertinti, kaip užtikrinti, kad būtų visapusiškai vadovaujamasi principu, pagal kurį grynieji pinigai būtų valdomi atsižvelgiant į poreikius.

                           —

                           Ragina Komisiją užtikrinti, kad ilgainiui agentūros kasoje būtų kuo mažiau grynųjų pinigų.

               Reiškia susirūpinimą dėl to, kad Audito Rūmai nustatė, jog į kitus metus perkelti asignavimai sudarė 19 % viso agentūros biudžeto.

               Vidaus auditas ir žmogiškieji ištekliai

               Dokumentais nepatvirtintos vidaus kontrolės procedūros: jomis turėtų būti užtikrintas skaidrumas ir patikimas finansų valdymas.

               Netaikoma

               Įgyvendintos visos aštuonios Vidaus audito tarnybos rekomendacijos, t. y. dėl personalo politikos, dėl sutarčių, kurios baigėsi 2008 m., atnaujinimo, dėl atrankos komitetų nepriklausomumo, dėl mokymo paslaugų ir dėl skaidrios paaukštinimo procedūros.

                           —

                           Darbuotojų atrankos procedūros trūkumai.

                           —

                           Ragina agentūrą atlikti ex post kontrolę naudojantis profesionalaus paslaugų teikėjo paslaugomis.

                           —

                           Ragina agentūrą sudaryti išsamų fizinio turto aprašą ir užtikrinti, kad apskaitos įrašai būtų teisingi.

               Viešųjų pirkimų procedūra

               Netaikoma

               Netaikoma

               Netaikoma

                           —

                           Ragina agentūrą griežtinti savo vidaus kontrolės priemones siekiant užtikrinti, kad sutartys ir viešųjų pirkimų procedūros būtų taikomos teisingai.

                           —

                           Ragina agentūrą:

                           —

                           užtikrinti didesnį sąmatų ir atsakomybės už projektus skaidrumą,

                           —

                           stiprinti įgaliojimą viešųjų pirkimų procedūrų srityje finansavimo sprendimų ir darbo programų lygmeniu,

                           —

                           užtikrinti, kad agentūros metinėje veiklos ataskaitoje būtų pateikiama išsami informacija apie išimtis,

                           —

                           užtikrinti, kad nustačius galimus pažeidimus būtų adekvačiai reaguojama,

                           —

                           parengti ex post kontrolę ir apie ją informuoti.

          ---documentbreak---

               17.10.2012

               LT

               Europos Sąjungos oficialusis leidinys

               L 286/222

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą dalį sprendimo dėl Europos tinklų ir informacijos apsaugos agentūros 2010 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos tinklų ir informacijos apsaugos agentūros 2010 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2010 finansinių metų galutinių metinių finansinių ataskaitų kartu su agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (3), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0136/2012),

               A.

               kadangi Audito Rūmai pranešė, jog jiems pateiktas pagrįstas patikinimas, kad Europos tinklų ir informacijos apsaugos agentūros (toliau – Agentūra) 2010 finansinių metų metinės finansinės ataskaitos yra patikimos ir pagal jas atliktos finansinės operacijos teisėtos ir tvarkingos;

               B.

               kadangi 2011 m. gegužės 10 d. Parlamentas patvirtino Agentūros vykdomajam direktoriui, kad Agentūros 2009 finansinių metų biudžetas įvykdytas (5), ir savo rezoliucijoje, pridėtoje prie sprendimo dėl biudžeto įvykdymo patvirtinimo, be kita ko:

                           —

                           išreiškė susirūpinimą dėl to, kad Audito Rūmai nustatė, jog į kitus metus perkelti asignavimai sudarė 19 % viso Agentūros biudžeto,

                           —

                           paragino Agentūrą parengti išsamų fizinio turto aprašą ir užtikrinti, kad apskaitos įrašai būtų teisingi,

                           —

                           paragino Agentūrą:

                                       —

                                       užtikrinti didesnį sąmatų ir atsakingųjų asmenų veiklos skaidrumą,

                                       —

                                       stiprinti įgaliojimo viešųjų pirkimų srityje procedūras finansavimo sprendimų ir darbo programų lygmeniu,

                                       —

                                       užtikrinti, kad agentūros metinėje veiklos ataskaitoje būtų nuosekliai atskleista informacija apie išimtis,

                                       —

                                       užtikrinti, kad būtų tinkamai reaguojama į galimus nustatytus pažeidimus,

                                       —

                                       plėtoti ex post kontrolę ir apie ją pranešti;

               C.

               kadangi bendras Agentūros biudžetas 2010 m. sudarė 8 113 188 EUR, t. y. buvo 0,05 % mažesnis negu 2009 m. biudžetas; kadangi 2010 m. pradinis Sąjungos įnašas į Agentūros biudžetą siekė 7 288 200 EUR (6) palyginti su 7 800 000 EUR 2009 m.;

      Biudžeto ir finansų valdymas

               1.

               primena, kad pradinis Sąjungos įnašas Agentūrai 2010 m. siekė 7 288 200 EUR; tačiau pažymi, kad prie šios sumos pridėta 640 000 EUR, gautų grąžinus perviršį, todėl visas Sąjungos įnašas 2010 m. sudarė 7 928 200 mln. EUR;

               2.

               remdamasis metinėmis finansinėmis ataskaitomis patvirtina, kad pradinis Agentūros 2010 m. biudžetas sudarė 7 928 200 EUR; tačiau pažymi, kad valdyba iš dalies pakeitė biudžetą, siekdama į jį įtraukti 184 988 EUR dydžio Europos laisvosios prekybos asociacijos (ELPA) šalių įnašą;

               3.

               remdamasis metinėmis finansinėmis ataskaitomis patvirtina, kad įvykdyta 99,95 % asignavimų (plg. su 94,4 % 2009 m.) ir kad mokėjimai sudarė 76,46 % visų valdomų asignavimų (plg. su 75,67 % 2009 m.);

      Perkelti asignavimai

               4.

               remdamasis Agentūros metinėmis finansinėmis ataskaitomis pažymi, kad į 2011 m. perkelta 1 987 011 EUR įsipareigojimų, pagal sutartis prisiimtų iki 2010 m. pabaigos, tačiau dar nesumokėtų; taip pat pažymi, kad 2010 m. atšaukti ir perkelti asignavimai iš viso sudarė 89 185 EUR;

               5.

               reiškia susirūpinimą, jog Audito Rūmai ir vėl pranešė, kad iš Agentūros veiklos biudžeto (III antraštinė dalis) perkelta 52 % asignavimų; reiškia susirūpinimą dėl to, kad, kaip rodo ši padėtis, vėluojama įgyvendinti Agentūros veiklą, kuri finansuojama pagal III antraštinę dalį, ir tai prieštarauja biudžeto metinio periodiškumo principui; dar kartą primygtinai ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pašalinti šį trūkumą;

      Viešųjų pirkimų procedūros

               6.

               pripažįsta, kad, siekdama pagerinti viešųjų pirkimų vidaus kontrolės rezultatus, 2011 m. Agentūra įgyvendino ex post kontrolės priemones; nežiūrint į tai, primygtinai ragina Agentūrą dar nustatyti ir veiksmingas ex ante patikrinimo priemones, skirtas išvengti su viešųjų pirkimų procedūromis susijusių trūkumų; ragina Audito Rūmus patikrinti šių priemonių veiksmingumą;

               7.

               yra gavęs Agentūros informaciją apie tai, kad ji patobulino skaidrumo procedūras, susijusias su sąmatomis ir asmenimis, kurie atsakingi už projektus, kad ji sustiprino savo įgaliojimus viešųjų pirkimų srityje finansavimo sprendimų ir darbo programų lygmeniu, kad ji užtikrino, jog Agentūros metinėje veiklos ataskaitoje būtų nuosekliai atskleista informacija apie išimtis ir būtų tinkamai reaguojama į galimus nustatytus pažeidimus; nepaisant to, ragina Audito Rūmus užtikrinti biudžeto įvykdymą tvirtinančiai institucijai, kad šios priemonės veiksmingos;

               8.

               remdamasis Agentūros metine veiklos ataskaita mato, kad sutarčių, paskirtų Agentūros 2010 m. inicijuotų viešųjų pirkimų procedūrų pagrindu, rezultatai yra šie:

                           —

                           52 sutartys, įskaitant 20 viešojo paslaugų pirkimo sutarčių ir 9 bendrąsias viešojo paslaugų pirkimo sutartis,

                           —

                           233 pirkimo užsakymai, iš kurių 79 išduoti pagal esamą bendrąją viešojo paslaugų pirkimo sutartį,

                           —

                           36 inicijuotos viešųjų pirkimų procedūros, įskaitant 13 atvirų konkursų;

      Priimančiosios valstybės narės mokesčių institucijos grąžinamoji išmoka

               9.

               dar kartą su nusivylimu pažymi, kad nuo praėjusiųjų metų nepadaryta jokia pažanga siekiant susigrąžinti 45 000 EUR, t. y. PVM sumą, kurią Agentūra iš anksto sumokėjo priimančiosios valstybės narės mokesčių institucijai; todėl primygtinai ragina Agentūrą informuoti biudžeto įvykdymą tvirtinančią instituciją, kai priimančioji valstybė narė grąžins šią sumą;

      Žmogiškieji ištekliai

               10.

               reiškia susirūpinimą, kad, kaip ir anksčiau, susiduriama su personalo atrankos procedūrų trūkumais, dėl kurių kyla pavojus procedūrų skaidrumui; pažymi, jog Audito Rūmai pranešė, kad atrankos komisijos iš anksto nenustatė nei privalomo balų skaičiaus, kurį kandidatai turi surinkti, kad būtų pakviesti į pokalbį, nei standartų, kuriuos jie turi atitikti, kad būtų įrašyti į rezervo sąrašą; todėl primygtinai ragina Agentūrą ištaisyti šią padėtį ir informuoti biudžeto įvykdymą tvirtinančią instituciją apie veiksmus, kurių imtasi; atsižvelgdamas į tai taip pat pažymi, kad priemonių, kurių Agentūra iki šiol ėmėsi siekdama išspręsti šį klausimą, nepakanka; laikosi nuomonės, kad biudžeto įvykdymą tvirtinanti institucija nebeturėtų toleruoti šių trūkumų kartojimosi;

               11.

               remdamasis metinėmis finansinėmis ataskaitomis atkreipia dėmesį, kad 2010 m. pabaigoje Agentūros personalą sudarė 40 laikinųjų tarnautojų ir 11 sutartininkų; taip pat pažymi, kad 2010 m. pabaigoje 4 laikinųjų tarnautojų ir 2 sutartininkų vietos buvo laisvos ir kad per 2010 m. ketvirtąjį ketvirtį baigtos 3 laikinųjų tarnautojų įdarbinimo procedūros, o 2011 m. pradžioje pradėtos sutartininkų įdarbinimo procedūros;

               12.

               be to, pažymi, kad, sprendžiant iš metinės veiklos ataskaitos, Agentūros žmogiškųjų išteklių skyriaus prioritetai 2010 m. buvo:

                           —

                           periodinis išteklių planavimas (personalo politikos planas),

                           —

                           personalui išsaugoti skirtos pozityvios priemonės, kurias būtų galima įvertinti,

                           —

                           paslaugų teikimas elektroninėmis priemonėmis,

                     todėl ragina Audito Rūmus patvirtinti biudžeto įvykdymą tvirtinančiai institucijai, kad šie prioritetai buvo veiksmingai įgyvendinti;

      Vidaus kontrolės sistemos

               13.

               patvirtina, kad Agentūra įgyvendina ir stiprina savo vidaus procedūras ir vidaus kontrolės priemones, susijusias su visomis finansinėmis grandinėmis, kaip numatyta jos 2010 m. darbo programoje;

      Vidaus auditas

               14.

               be to, patvirtina, kad Vidaus audito tarnyba (angl. Internal Audit Service, IAS) atliko nedidelės rizikos vertinimą, siekdama atnaujinti audito prioritetus ir IAS 2010–2012 m. audito planą; pirmiausia pažymi, kad Agentūroje padidėjusi rizika, susijusi su jos planavimu, apskaita, biudžeto vykdymu, IT plėtra ir valdymu, veiklos tęstinumu, suinteresuotųjų šalių santykiais, išorės ryšiais, taip pat poveikio vertinimu ir analize; todėl primygtinai ragina Agentūrą nedelsiant nustatyti priemones, reikalingas su minėtais klausimais susijusiai rizikai sumažinti;

               15.

               pažymi, kad 2010 m. IAS atliko planavimo, įskaitant suinteresuotąsias šalis ir operacijų tikslus, auditą, siekdama įvertinti vidaus kontrolės sistemos adekvatumą ir veiksmingumą suinteresuotųjų šalių indėlio ir reikmių požiūriais, taip pat išteklių paskirstymo veiksmingumą atsižvelgiant į operatyvinės veiklos prioritetus, ir pateikti pagrįstą patikinimą šiais klausimais;

               16.

               remdamasis Agentūros pateikta informacija, patvirtina, kad IAS pateikė 10 rekomendacijų, iš kurių trys vertintinos kaip labai svarbios, o septynios – kaip svarbios; pažymi, kad šios labai svarbios rekomendacijos susijusios su:

                           —

                           akcininkų lūkesčių plano parengimu,

                           —

                           suinteresuotųjų šalių dalyvavimu planuojant projektus,

                           —

                           geresniu suinteresuotųjų šalių santykių valdymu taikant tinkamą IT priemonę;

               17.

               todėl primygtinai ragina Agentūrą ir toliau:

                           —

                           įtraukti suinteresuotąsias šalis rengiantis ruošti jos preliminarią darbo programą ir ją ruošiant,

                           —

                           rengti daugiametę programą, kurioje būtų nustatytos pagrindinės interesų sritys ir prioritetai,

                           —

                           labiau atsižvelgti į grįžtamąją informaciją, gaunamą iš suinteresuotųjų šalių;

                     be to, ragina Agentūrą informuoti biudžeto įvykdymą tvirtinančią instituciją apie priemones, kurių imtasi šiuo klausimu;

               18.

               pažymi, jog pranešama, kad Agentūra įgyvendino keturias labai svarbias rekomendacijas, susijusias su 2009 m. viešųjų pirkimų auditu, ir kad IAS šiuo metu atlieka jų įgyvendinimo patikrinimą;

               19.

               atkreipia dėmesį į savo rekomendacijas, pateiktas ankstesniuose pranešimuose dėl biudžeto įvykdymo patvirtinimo, kaip nurodyta šios rezoliucijos priede;

               20.

               kai tai susiję su kitomis prie sprendimo dėl biudžeto įvykdymo patvirtinimo pridėtomis horizontaliojo pobūdžio pastabomis, pateikia nuorodą į savo 2012 m. gegužės 10 d. (7) rezoliuciją dėl agentūrų veiklos rezultatų, finansų valdymo ir kontrolės.

      (1)  OL C 366, 2011 12 15, p. 15.

      (2)  OL L 248, 2002 9 16, p. 1.

      (3)  OL L 77, 2004 3 13, p. 1.

      (4)  OL L 357, 2002 12 31, p. 72.

      (5)  OL L 250, 2011 9 27, p. 186.

      (6)  OL L 64, 2010 3 12, p. 759.

      (7)  Priimti tekstai, P7_TA(2012)0164 (žr. šio Oficialiojo leidinio p. 388).


title: 2009/56/EB: 2008 m. gruodžio 12 d. Europos centrinio banko sprendimas, iš dalies keičiantis Sprendimą ECB/2001/15 dėl euro banknotų emisijos (ECB/2008/26)

text:
24.1.2009

               LT

               Europos Sąjungos oficialusis leidinys

               L 21/75

      EUROPOS CENTRINIO BANKO SPRENDIMAS

   2008 m. gruodžio 12 d.
   iš dalies keičiantis Sprendimą ECB/2001/15 dėl euro banknotų emisijos
   (ECB/2008/26)
   (2009/56/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos bendrijos steigimo sutartį, ypač į jos 106 straipsnio 1 dalį,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 16 straipsnį,
   kadangi:

               (1)

               2008 m. gruodžio 12 d. Sprendimas ECB/2008/23 dėl nacionalinių centrinių bankų procentinių dalių Europos centrinio banko kapitalo pasirašymo rakte (1) numato Europos centrinio banko (ECB) kapitalo pasirašymo rakto (toliau – kapitalo raktas) koregavimą pagal ECBS statuto 29 straipsnio 3 dalį ir nustato kiekvienam nacionaliniam centriniam bankui (NCB) nuo 2009 m. sausio 1 d. skiriamus naujus indeksus pakoreguotame kapitalo rakte (toliau – indeksai kapitalo rakte).

               (2)

               Vadovaujantis 2008 m. liepos 8 d. Tarybos sprendimo 2008/608/EB pagal Sutarties 122 straipsnio 2 dalį dėl bendros valiutos įvedimo Slovakijoje 2009 m. sausio 1 d. (2) 1 straipsniu Slovakija atitinka būtinas sąlygas eurui įvesti, ir pagal 2003 m. Stojimo akto (3) 4 straipsnį jai taikytos leidžiančios nukrypti nuostatos nuo 2009 m. sausio 1 d. bus panaikintos.

               (3)

               2001 m. gruodžio 6 d. Sprendimo ECB/2001/15 dėl euro banknotų emisijos (4) 1 straipsnio d punktas apibrėžia „banknotų paskirstymo raktą“ ir daro nuorodą į to sprendimo priedą, kuriame nurodytas nuo 2008 m. sausio 1 d. taikomas banknotų paskirstymo raktas. Atsižvelgiant į tai, kad nuo 2009 m. sausio 1 d. bus taikomi nauji indeksai kapitalo rakte ir kad 2009 m. sausio 1 d. Slovakija įsives eurą, reikia iš dalies pakeisti Sprendimą ECB/2001/15, siekiant nustatyti nuo 2009 m. sausio 1 d. taikomą banknotų paskirstymo raktą,

         NUSPRENDĖ:
   1 straipsnis
   Sprendimo ECB/2001/15 dalinis pakeitimas
   Sprendimas ECB/2001/15 iš dalies keičiamas taip:

               1.

               1 straipsnio d punkto paskutinis sakinys pakeičiamas taip:
               „Šio sprendimo priedas nurodo nuo 2009 m. sausio 1 d. taikomą banknotų paskirstymo raktą.“

               2.

               Sprendimo ECB/2001/15 priedas keičiamas šio sprendimo priede išdėstytu tekstu.

         2 straipsnis
   Baigiamoji nuostata
   Šis sprendimas įsigalioja 2009 m. sausio 1 d.

      Priimta Frankfurte prie Maino, 2008 m. gruodžio 12 d.

            ECB pirmininkas

         Jean-Claude TRICHET

      (1)  Žr. šio Oficialiojo leidinio p. 66.

      (2)  OL L 195, 2008 7 24, p. 24.

      (3)  Aktas dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų (OL L 236, 2003 9 23, p. 33).

      (4)  OL L 337, 2001 12 20, p. 52.

      PRIEDAS
      BANKNOTŲ PASKIRSTYMO RAKTAS NUO 2009 M. SAUSIO 1 D.

                  Europos centrinis bankas

                  8,0000 %

                  Nationale Bank van België/Banque Nationale de Belgique

                  3,1975 %

                  Deutsche Bundesbank

                  24,9630 %

                  Central Bank and Financial Services Authority of Ireland

                  1,4640 %

                  Bank of Greece

                  2,5900 %

                  Banco de España

                  10,9465 %

                  Banque de France

                  18,7465 %

                  Banca d’Italia

                  16,4730 %

                  Central Bank of Cyprus

                  0,1805 %

                  Banque centrale du Luxembourg

                  0,2305 %

                  Bank Ċentrali ta’ Malta/Central Bank of Malta

                  0,0835 %

                  De Nederlandsche Bank

                  5,2575 %

                  Oesterreichische Nationalbank

                  2,5595 %

                  Banco de Portugal

                  2,3075 %

                  Banka Slovenije

                  0,4335 %

                  Národná banka Slovenska

                  0,9140 %

                  Suomen Pankki

                  1,6530 %

                  Iš viso

                  100,0000 %


title: 2016 m. gruodžio 14 d. Politinio ir saugumo komiteto sprendimas (BUSP) 2016/2381, kuriuo pratęsiamas Europos Sąjungos BSGP misijos Malyje (EUCAP Sahel Mali) vadovo įgaliojimų terminas (EUCAP Sahel Mali/2/2016)

text:
23.12.2016

               LT

               Europos Sąjungos oficialusis leidinys

               L 352/59

         POLITINIO IR SAUGUMO KOMITETO SPRENDIMAS (BUSP) 2016/2381
   2016 m. gruodžio 14 d.
   kuriuo pratęsiamas Europos Sąjungos BSGP misijos Malyje (EUCAP Sahel Mali) vadovo įgaliojimų terminas (EUCAP Sahel Mali/2/2016)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2014 m. balandžio 15 d. Tarybos sprendimą 2014/219//BUSP dėl Europos Sąjungos BSGP misijos Malyje (EUCAP Sahel Mali) (1), ypač į jo 7 straipsnio 1 dalį,
   atsižvelgdamas į 2015 m. sausio 19 d. Tarybos sprendimą (BUSP) 2015/76, kuriuo pradedama Europos Sąjungos BSGP misija Malyje (EUCAP Sahel Mali) ir iš dalies keičiamas Sprendimas 2014/219/BUSP (2),
   kadangi:

               (1)

               vadovaujantis Sprendimu 2014/219/BUSP, Politinis ir saugumo komitetas (toliau – PSK) pagal Sutarties 38 straipsnį yra įgaliotas priimti atitinkamus sprendimus EUCAP Sahel Mali misijos politinės kontrolės ir strateginio vadovavimo jai tikslu, įskaitant sprendimą paskirti misijos vadovą;

               (2)

               2014 m. gegužės 26 d. PSK priėmė Sprendimą EUCAP Sahel Mali/1/2014 (3), kuriuo Albrecht CONZE skiriamas EUCAP Sahel Mali misijos vadovu nuo 2014 m. gegužės 26 d. iki 2015 m. sausio 14 d.;

               (3)

               EUCAP Sahel Mali misijos vadovo Albrecht CONZE įgaliojimų terminas buvo pratęstas kelis kartus, paskutinį kartą – PSK sprendimu (BUSP) 2016/938 (4), kuriuo EUCAP Sahel Mali misijos vadovo Albrecht CONZE įgaliojimų terminas buvo pratęstas iki 2017 m. sausio 14 d.;

               (4)

               Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUCAP Sahel Mali misijos vadovo Albrecht CONZE įgaliojimų terminą nuo 2017 m. sausio 15 d. iki 2017 m. liepos 14 d.,

         PRIĖMĖ ŠĮ SPRENDIMĄ:
   1 straipsnis
   EUCAP Sahel Mali misijos vadovo Albrecht CONZE įgaliojimų terminas pratęsiamas iki 2017 m. liepos 14 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gruodžio 14 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 113, 2014 4 16, p. 21.

      (2)  OL L 13, 2015 1 20, p. 5.

      (3)  2014 m. gegužės 26 d. Politinio ir saugumo komiteto sprendimas EUCAP Sahel Mali/1/2014 dėl Europos Sąjungos BSGP misijos Malyje (EUCAP Sahel Mali) vadovo skyrimo (OL L 164, 2014 6 3, p. 43).

      (4)  2016 m. gegužės 31 d. Politinio ir saugumo komiteto sprendimas (BUSP) 2016/938, kuriuo pratęsiamas Europos Sąjungos BSGP misijos Malyje vadovo įgaliojimų terminas (EUCAP Sahel Mali/1/2016) (OL L 155, 2016 6 14, p. 23).


title: 2014/859/ES: 2014 m. lapkričio 25 d. Tarybos sprendimas, kuriuo skiriamas Regionų komiteto Jungtinei Karalystei atstovaujantis narys

text:
2.12.2014

               LT

               Europos Sąjungos oficialusis leidinys

               L 346/31

         TARYBOS SPRENDIMAS
   2014 m. lapkričio 25 d.
   kuriuo skiriamas Regionų komiteto Jungtinei Karalystei atstovaujantis narys

      (2014/859/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Jungtinės Karalystės Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Lordo Graham TOPE CBE kadencijai tapo laisva nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nare skiriama:

               —

               Ruth DOMBEY, Councillor.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 25 d.

            Tarybos vardu

            Pirmininkas

         D. FRANCESCHINI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2016 m. birželio 6 d. Tarybos sprendimas (ES) 2016/916 dėl pozicijos, kuri turi būti priimta Europos Sąjungos vardu EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (biudžeto eilutė 02.03.01)

text:
10.6.2016

                  LT

                  Europos Sąjungos oficialusis leidinys

                  L 153/35

            TARYBOS SPRENDIMAS (ES) 2016/916
      2016 m. birželio 6 d.
      dėl pozicijos, kuri turi būti priimta Europos Sąjungos vardu EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (biudžeto eilutė 02.03.01)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą (toliau – 31 protokolas);

                  (3)

                  31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos ir priemonės;

                  (4)

                  tikslinga tęsti EEE susitarimo Susitariančiųjų Šalių bendradarbiavimą vykdant iš Europos Sąjungos bendrojo biudžeto finansuojamą Sąjungos veiklą, susijusią su prekių ir paslaugų vidaus rinkos veikimu ir vystymu;

                  (5)

                  todėl 31 protokolas turėtų būti iš dalies pakeistas, kad šis išplėstas bendradarbiavimas būtų tęsiamas po 2015 m. gruodžio 31 d.;

                  (6)

                  todėl Sąjungos pozicija EEE jungtiniame komitete turėtų būti grindžiama pridėtu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kuri turi būti priimta Sąjungos vardu EEE jungtiniame komitete, dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Briuselyje 2016 m. birželio 6 d.

               Tarybos vardu

               Pirmininkas

            H.G.J. KAMP

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         PROJEKTAS
         EEE JUNGTINIO KOMITETO SPRENDIMAS Nr. …/2016
         … m. … … d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą, ypač į jo 86 ir 98 straipsnius,
         kadangi:

                     (1)

                     tikslinga tęsti Europos ekonominės erdvės susitarimo (toliau – EEE susitarimas) Susitariančiųjų Šalių bendradarbiavimą vykdant iš Europos Sąjungos bendrojo biudžeto finansuojamą Sąjungos veiklą, susijusią su prekių ir paslaugų vidaus rinkos veikimu ir vystymu;

                     (2)

                     todėl EEE susitarimo 31 protokolas turėtų būti iš dalies pakeistas, kad šis išplėstas bendradarbiavimas galėtų būti vykdomas nuo 2016 m. sausio 1 d.,

               PRIĖMĖ ŠĮ SPRENDIMĄ:
         1 straipsnis
         EEE susitarimo 31 protokolo 7 straipsnis iš dalies keičiamas taip:

                     po 11 dalies įterpiama ši dalis:

                        „12.   Nuo 2016 m. sausio 1 d. ELPA valstybės dalyvauja Sąjungos veikloje, kuri finansuojama pagal šią 2016 finansinių metų Europos Sąjungos bendrojo biudžeto eilutę:

                                    —

                                    biudžeto eilutė 02.03.01: „Prekių ir paslaugų vidaus rinkos veikimas ir vystymas“.“.

               2 straipsnis
         Šis sprendimas įsigalioja kitą dieną po paskutinio pranešimo pagal EEE susitarimo 103 straipsnio 1 dalį perdavimo (*).
         Jis taikomas nuo 2016 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto sekretoriai

            (*)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2016 m. kovo 23 d. Tarybos sprendimas (BUSP) 2016/446, kuriuo iš dalies keičiamas Tarybos sprendimas 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ir pratęsiamas jo galiojimas

text:
24.3.2016

                  LT

                  Europos Sąjungos oficialusis leidinys

                  L 78/74

            TARYBOS SPRENDIMAS (BUSP) 2016/446
      2016 m. kovo 23 d.
      kuriuo iš dalies keičiamas Tarybos sprendimas 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ir pratęsiamas jo galiojimas
      EUROPOS SĄJUNGOS TARYBA,
      atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
      atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
      kadangi:

                  (1)

                  2013 m. sausio 17 d. Taryba priėmė Sprendimą 2013/34/BUSP (1) dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali);

                  (2)

                  2013 m. vasario 18 d. Taryba priėmė Sprendimą 2013/87/BUSP (2) dėl EUTM Mali pradėjimo;

                  (3)

                  atlikus strateginę peržiūrą, Politinis ir saugumo komitetas rekomendavo adaptuoti ir pratęsti EUTM Mali įgaliojimus dvejiems metams – iki 2018 m. gegužės 18 d.;

                  (4)

                  be to, reikia nustatyti orientacinę finansavimo sumą, skirtą su EUTM Mali susijusioms išlaidoms padengti laikotarpiu nuo 2016 m. gegužės 19 d. iki 2018 m. gegužės 18 d.;

                  (5)

                  Sprendimas 2013/34/BUSP turėtų būti atitinkamai iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      Tarybos sprendimas 2013/34/BUSP iš dalies keičiamas taip:

                  1.

                  1 straipsnio 1 ir 2 dalys pakeičiamos taip:
                  „1.   Sąjunga vykdo karinę mokymo misiją Malyje (toliau – EUTM Mali), kurios tikslas – teikti karinius ir mokymo patarimus Malio ginkluotosioms pajėgoms, veikiančioms kontroliuojant teisėtoms civilinės valdžios institucijoms, siekiant prisidėti prie to, kad būtų atkurti jų kariniai pajėgumai siekiant sudaryti joms sąlygas vykdyti karines operacijas, kurių tikslas – atkurti Malio teritorinį vientisumą ir mažinti teroristų grupių keliamą grėsmę. EUTM Mali kovos operacijose nedalyvauja. Jos veiksmai apima teritoriją iki Nigerio upės kilpos, įskaitant Gao ir Tombuktu savivaldybes.
                  2.   EUTM Mali tikslas – patenkinti Malio ginkluotųjų pajėgų operatyvinius poreikius teikiant:

                              a)

                              paramą Malio ginkluotosioms pajėgoms mokymo srityje;

                              b)

                              mokymą ir patarimus vadovavimo ir kontrolės, logistikos grandinės ir žmogiškųjų išteklių srityse, taip pat mokymą tarptautinės humanitarinės teisės, civilių apsaugos ir žmogaus teisių klausimais;

                              c)

                              pagalbą, Malio prašymu ir veiksmus derinant su MINUSMA, taikos susitarime numatytam nusiginklavimo, demobilizacijos ir reintegracijos procesui teikiant mokymą siekiant sudaryti palankesnes sąlygas įtraukių Malio ginkluotųjų pajėgų atkūrimui;

                              d)

                              paramą G 5 Sahelio procesui, vykdant EUTM Mali veiklą siekiant remti Malio ginkluotąsias pajėgas, prisidedant prie koordinavimo ir sąveikumo su G 5 Sahelio nacionalinėmis ginkluotosiomis pajėgomis stiprinimo.“;

                  2.

                  10 straipsnio 2 dalis pakeičiama taip:
                  „2.   EUTM Mali bendrųjų išlaidų orientacinė finansavimo suma laikotarpiu nuo 2016 m. gegužės 19 d. iki 2018 m. gegužės 18 d. yra 33 400 000 EUR. Tarybos sprendimo (BUSP) 2015/528 (*) 25 straipsnio 1 dalyje nurodytos orientacinės sumos procentinė dalis yra 60 %, o to sprendimo 34 straipsnio 3 dalyje nurodyto įsipareigojimo procentinė dalis yra 10 %.

                     (*)  2015 m. kovo 27 d. Tarybos sprendimas (BUSP) 2015/528, kuriuo nustatomas Europos Sąjungos karinio ar gynybinio pobūdžio operacijų bendrųjų sąnaudų finansavimo administravimo mechanizmas (ATHENA) ir kuriuo panaikinamas Sprendimas 2011/871/BUSP (OL L 84, 2015 3 28, p. 39).“;"

                  3.

                  12 straipsnio 2 dalis pakeičiama taip:
                  „2.   EUTM Mali įgaliojimai baigiasi 2018 m. gegužės 18 d.“

            2 straipsnis
      Šis sprendimas įsigalioja jo priėmimo dieną.

         Priimta Briuselyje 2016 m. kovo 23 d.

               Tarybos vardu

               Pirmininkas

            A.G. KOENDERS

         (1)  2013 m. sausio 17 d. Tarybos sprendimas 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (OL L 14, 2013 1 18, p. 19).

         (2)  2013 m. vasario 18 d. Tarybos sprendimas 2013/87/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) pradėjimo (OL L 46, 2013 2 19, p. 27).


title: Europos Parlamento sprendimas dėl prašymo atšaukti Vladimír Železný imunitetą (2005/2010(IMM))

text:
C 233 E/98                                                                 5
                                                                 Europos S jungos oficialusis leidinys                                  LT          2006 9 28

2005 m. spalio 13 d., ketvirtadienis
                        ~
                    atsi velgdamas          /                                                    /
                                                    ekijos Respublikos Konstitucijos 27 straipsn ,

                        ~
                    atsi velgdamas          / Darbo tvarkos taisyklis 6 straipsnio 2 dal/ ir 7 straipsn/,

                        ~
                    atsi velgdamas          / Teiss reikals komiteto praneaim5 (A6-0289/2005),

              1.                   ~            a
                     nusprend ia at aukti Vladimír  }elezný imunitet5 su s5lyga, kad ataaukimas bus taikomas tik aiam
                     ~                                              ~
              baud iamajam procesui ir kad iki galutinio nuosprend io pri mimo    aiame procese Vladimír }elezný nebus
              sulaikytas, areatuotas ar jam nebus taikomos kitokios priemons, kurios galts jam neleisti atlikti savo

              pareigs, susijusis su jo, kaip Europos Parlamento nario, mandatu;

              2.     paveda Pirmininkui perduoti                a/ sprendim5 ir atsakingo komiteto praneaim5 atitinkamai            ekijos Res-

              publikos institucijai.

              P6_TA(2005)0378

              Praaymas ataaukti Vladimír }elezný imunitet5 (antras praaymas)

              Europos         Parlamento                sprendimas      dl praaymo ataaukti             Vladimír      }elezný       imunitet5
                                                                         (2005/2010(IMM))

              Europos Parlamentas,

                        ~
                    atsi velgdamas          / praaym5 ataaukti Vladimír }elezný imunitet5 byloje Nr. KZv 2153/2001-2728, pateikt5
                                                       k
                    Prahos valstybin s prokurat ros 2004 m. rugpj           k io 27 d. ir paskelbt5 2004 m. gruod~io 16 d. plena-
                    riniame pos dyje,

                        ~
                    atsi velgdamas          / Vladimír }elezný pateikt5 praaym5 ginti jo imunitet5 dl Prahos valstybins prokura-
                     k                         ~
                    t ros prad to baud iamojo proceso ir paskelbt          5 2004 m. lapkri io 16 d. plenariniame posdyje,

                            ~
                    susipa in s su Vladimír              }elezný, praaiusio neataaukti jo parlamentinio imuniteto, paaiakinimais, pateik-
                    tais pagal Darbo tvarkos taisykli           s 7 straipsnio 3 dal/,

                        ~
                    atsi velgdamas  / 1965 m. baland~io 8 d. Protokolo dl Europos Bendrijs privilegijs ir imunitets 10
                    straipsn/ bei 1976 m. rugsjo 20 d. Akto dl Europos Parlamento naris rinkims, remiantis tiesiogine
                    visuotine rinkims teise, 6 straipsnio 2 dal/,

                        ~
                    atsi velgdamas
                                        1
                                            / Europos Bendrijs Teisingumo Teismo 1964 m. gegu~s 12 d. ir 1986 m. liepos 10 d.
                    sprendimus ( ),

                        ~
                    atsi velgdamas          /                                                    /
                                                    ekijos Respublikos Konstitucijos 27 straipsn ,

                        ~
                    atsi velgdamas          / Darbo tvarkos taisykls 6 straipsnio 2 dal/ ir 7 straipsn/,

                        ~
                    atsi velgdamas          / Teiss reikals komiteto praneaim5 (A6-0290/2005),

              1.                   ~            a
                     nusprend ia at aukti Vladimír  }elezný imunitet5 su s5lyga, kad ataaukimas bus taikomas tik aiam
                     ~                                              ~
              baud iamajam procesui ir kad iki galutinio nuosprend io pri mimo    aiame procese Vladimír }elezný nebus
              sulaikytas, areatuotas ar jam nebus taikomos kitokios priemons, kurios galts jam neleisti atlikti savo

              pareigs, susijusis su jo, kaip Europos Parlamento nario, mandatu;

              2.     paveda Pirmininkui perduoti                a/ sprendim5 ir atsakingo komiteto praneaim5 atitinkamai            ekijos Res-

              publikos institucijai.

              1
              ( )   Byla 101/63,       Wagner priea Fohrmann ir Krier, 1964 m., Rink., p. 383 ir Byla 149/85, Wybot priea Faure ir kiti, 1986 m.,
                    Rink., p. 2391.


title: 2000 m. lapkričio 8 d. Komisijos sprendimas dėl Įmonių politikos grupės sudarymo (pranešta dokumentu Nr. C(2000) 3089)

text:
Svarbus teisinis pranešimas

|

32000D0690

Oficialusis leidinys L 285 , 10/11/2000 p. 0024 - 0025

		Komisijos sprendimas2000 m. lapkričio 8 d.dėl Įmonių politikos grupės sudarymo(pranešta dokumentu Nr. C(2000) 3089)(2000/690/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi:(1) Pagal Europos bendrijos steigimo sutarties 157 straipsnį Bendrijai ir valstybėms narėms buvo pavesta užtikrinti, kad būtų sudarytos reikiamos sąlygos Bendrijos pramonės konkurencingumui.(2) Remiantis racionalizacija ir siekiant palengvinti Komisijos geros praktikos veiklos integraciją ir derinimą su valstybėmis narėmis, kaip numatyta Komisijos komunikate "įmonių politikos iššūkiai žinių ekonomikoje" [1], Komisijai reikalinga svarstymų, diskusijų ir patariamosios institucijos, kurią sudarytų įmonių bendrijos aukšto lygio ekspertai ir valstybių narių atstovai ir kuri būtų pavadinta "Įmonių politikos grupe" (EPG) bendros įmonių politikos klausimams nagrinėti ir padėti Komisijai nustatyti ir skleisti gerą praktiką.(3) Siekiant didesnio įmonių politikos skaidrumo ir veiksmingumo bei svarbesnio strateginio vaidmens primant iššūkius žinių ekonomikoje, EPG turėtų apimti du skyriai: pirmąjį sudarytų valstybių narių atstovai, antrąjį – iškilūs asmenys, Komisijos atrinkti iš plataus aukštos ir tinkamos kvalifikacijos kandidatų, veikiančių pramonės, paslaugų, verslo visuomenės srityse, arba veiklos, susijusios su inovacijų plėtra ir žinių ekonomika, srityse, rato.(4) Siekiant sudaryti vienodas sąlygas atstovauti pramonės srities generaliniams direktoriams ir nacionalinės valdžios institucijoms, atsakingoms už mažas ir vidutines įmones (SMEs), būtų priimtina, jeigu kiekviena valstybė narė į pirmąjį skyrių galėtų paskirti ne daugiau kaip du atstovus.(5) Dėl to tikslinga įkurti EPG, apibrėžti jos projektines užduotis ir vidaus organizacinę struktūrą.(6) Siekiant užtikrinti pakankamą mažų ir vidutinių įmonių atstovavimą, reikalinga skirti pastovias išmokas mažųjų ir vidutinių įmonių darbuotojams, kurie dalyvauja EPG veikloje.(7) Panaikinti Komercijos ir platinimo komitetą ir Kooperatyvų, savidraudos draugijų, asociacijų ir fondų patariamąjį komitetą,NUSPRENDĖ:1 straipsnisKomisija sudaro Įmonių politikos grupę (toliau – grupė), kurios narius skiria Komisija. Grupės uždavinys – patarti Komisijai įmonių politikos klausimais.2 straipsnis1. Grupę sudaro du skyriai:- pirmasis skyrius (generalinių direktorių), kurį sudaro ne daugiau kaip du kiekvienos valstybės narės paskirti atstovai,- antrasis, profesionalų, skyrius, kurį sudaro iki 40 Komisijos paskirtų narių, atstovaujančių plačiam įmonėms svarbių kompetencijos sričių ratui.2. Pavedus gali būti sudarytos darbo grupės konkretiems klausimams nagrinėti.3. Komisija gali kviesti ekspertus dalyvauti grupės, skyrių ar darbo grupių veikloje.4. Pagal Komisijos nustatytą tvarką ir grafiką grupė, jos skyriai ir darbo grupės rengia susirinkimus. Komisija pirmininkauja susirinkimams ir juose gali dalyvauti Komisijos pareigūnai.5. Remdamasi Komisijos pateiktu projektu, grupė ir jos skyriai priima savo darbo tvarkos taisykles. Komisijos departamentai sudaro sekretoriatą.6. Komisija gali internete pateikti bet kokią išvadą, apžvalgą, išvados arba darbo dokumentų dėl grupės arba jos skyrių veiklos dalį šių dokumentų originalo kalba.3 straipsnisAntrajam skyriui taikomos šios nuostatos:- nariai skiriami asmeniškai, Komisijai patariama savarankiškai be jokių pašalinių nurodymų,- jeigu Komisija nurodo, jog informacija, gauta grupės, jos skyrių arba darbo grupių veiklos metu, yra susijusi su konfidencialiu klausimu, ši informacija neatskleidžiama,- nariai skiriami dvejų metų kadencijai, kuri gali būti pratęsiama. Nariai savo pareigas eina iki tada, kai yra pakeičiami, arba kai baigiasi jų kadencijos laikotarpis,- nariai, kurie daugiau negali veiksmingai prisidėti prie grupės veiklos, kurie atsistatydina arba pažeidžia šio straipsnio pirmoje ir antroje įtraukoje nustatytus reikalavimus ar Europos bendrijos steigimo sutarties 287 straipsnyje nustatytus reikalavimus, gali būti pakeisti likusiam jų kadencijos laikotarpiui,- narių vardai ir pavardės skelbiami Europos Bendrijų oficialiajame leidinyje.4 straipsnisNarių, stebėtojų ir ekspertų kelionės ir pragyvenimo išlaidas, susijusias su grupės veikla, apmoka Komisija pagal Komisijoje galiojančias nuostatas. Narių, stebėtojų ir ekspertų veikla neapmokama. Tačiau Komisaras, atsakingas už įmonių politiką, gali nuspręsti, jog mažų ir vidutinių įmonių darbuotojams, kurie yra nariai, stebėtojai arba ekspertai [2], gali būti kompensuojamos išlaidos, skiriamos pastovios 500 eurų išmokos dienai, ne daugiau kaip dešimt dienų per metus, kai jie atlieka parengiamąjį darbą arba išvyksta iš savo įmonės.5 straipsnisKomisijos sprendimai 81/428/EEB [3] ir 98/215/EB [4] panaikinami.6 straipsnisSprendimas įsigalioja jo paskelbimo Europos Bendrijų oficialiajame leidinyje dieną. Jis taikomas iki 2005 m. gruodžio 31 d. Iki nurodytos datos Komisija priims sprendimą, ar pratęsti jo galiojimą, ar ne.Priimta Briuselyje, 2000 m. lapkričio 8 d.Komisijos varduErkki LiikanenKomisijos narys[1] COM (2000) 256 galutinis, įskaitant priedą, kuriame aprašoma geriausia tvarka.[2] Pagal 1996 m. balandžio 3 d. Komisijos rekomendacijoje pateiktą apibrėžimą (OL L 107, 1996 4 30, p. 4), įskaitant savarankiškai dirbančius asmenis.[3] OL L 165, 1981 6 23, p. 24.[4] OL L 80, 1998 3 18, p. 51.--------------------------------------------------


title: 2008/111/EB,Euratomas: 2007 m. gruodžio 7 d. Komisijos sprendimas steigti Europos mokslinių tyrimų erdvės komitetą

text:
14.2.2008

               LT

               Europos Sąjungos oficialusis leidinys

               L 40/7

      KOMISIJOS SPRENDIMAS

   2007 m. gruodžio 7 d.
   steigti Europos mokslinių tyrimų erdvės komitetą
   (2008/111/EB, Euratomas)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Europos atominės energijos bendrijos steigimo sutartį,
   kadangi:

               (1)

               Bendriesiems mokslinių tyrimų politikos klausimams nagrinėti Komisijos sprendimu 2001/531/EB, Euratomas (1) įsteigtas Europos tyrimų patariamasis komitetas.

               (2)

               Atsižvelgusi į naujas su moksliniais tyrimais susijusias problemas, Komisija žaliojoje knygoje „Europos mokslinių tyrimų erdvė. Naujos perspektyvos“ (2) numatė Europos tyrimų patariamojo komiteto reformą, kad būtų sustiprintas jo vaidmuo įgyvendinant Europos mokslinių tyrimų erdvę ir kad tos grupės veikla būtų lankstesnė ir efektyvesnė.

               (3)

               Todėl būtina įsteigti naują Europos mokslinių tyrimų ir technologijų plėtros politikos ekspertų grupę ir apibrėžti jos užduotis bei struktūrą.

               (4)

               Atsižvelgdama į Komisijos žaliojoje knygoje „Europos mokslinių tyrimų erdvė. Naujos perspektyvos“ iškeltus uždavinius, grupė turėtų patarti Komisijai Europos mokslinių tyrimų erdvės įgyvendinimo klausimais.

               (5)

               Grupė turėtų padėti Komisijai pasiekti tikslus, nustatytus 2006 m. gruodžio 18 d. Tarybos sprendime 2006/970/Euratomas dėl Europos atominės energijos bendrijos (Euratomas) septintosios bendrosios branduolinių tyrimų ir mokymo veiklos programos (2007–2011 m.) (3) ir 2006 m. gruodžio 19 d. Tarybos sprendime 2006/971/EB dėl specialiosios programos „Bendradarbiavimas“, įgyvendinančios Europos bendrijos mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.) (4).

               (6)

               Grupę turėtų sudaryti mokslo bendruomenės, pramonės, paslaugų sektoriaus specialistai ir socialiniai partneriai.

               (7)

               Nepažeidžiant saugumo taisyklių, kurių tekstas kaip Komisijos darbo tvarkos taisyklių priedas pateikiamas Sprendime 2001/844/EB, EAPB, Euratomas (5), reikėtų numatyti naujosios grupės nariams taikomas informacijos atskleidimo taisykles.

               (8)

               Grupės narių asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 (6) dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo.

               (9)

               Tikslinga nustatyti šio sprendimo taikymo laikotarpį. Komisija po tinkamo laikotarpio svarstys jo pratęsimo galimybę.

               (10)

               Dėl to Sprendimas 2001/531/EB, Euratomas, turėtų būti keičiamas šiuo sprendimu,

         NUSPRENDĖ:
   1 straipsnis
   Europos mokslinių tyrimų erdvės komitetas
   Šiuo sprendimu 2008 m. kovo 1 d. įsteigiamas Europos mokslinių tyrimų erdvės komitetas (toliau – komitetas).
   2 straipsnis
   Užduotys
   1.   Komitetui skiriama vykdyti šias užduotis:

               a)

               konsultuoti Komisiją dėl Europos mokslinių tyrimų erdvės įgyvendinimo;

               b)

               Komisijos prašymu arba savo iniciatyva teikti nuomones dėl Europos mokslinių tyrimų erdvės įgyvendinimo;

               c)

               kasmet teikti Komisijai Europos mokslinių tyrimų erdvės esamos padėties ataskaitą.

         2.   Komitetui reguliariai pranešama apie aktualius pokyčius ir priemones.
   3.   Komitetui oficialiai paprašius, Komisijos tarnybos pateikia komitetui rašytinius komentarus apie komiteto nuomones arba konsultacijas. Komisijos tarnybos gali taip pat reguliariai teikti informaciją apie galimas tolesnes priemones, kurių imtasi.
   4.   Komiteto nuomonė pateikiama per Komisijos nustatytą laiką.
   3 straipsnis
   Konsultacijos
   1.   Komisija gali konsultuotis su komitetu visais su Europos mokslinių tyrimų erdvės įgyvendinimu susijusiais klausimais.
   2.   Komiteto pirmininkas gali patarti Komisijai konsultuotis su grupe sprendžiant tam tikrą klausimą.
   4 straipsnis
   Sudėtis ir narių skyrimas
   1.   Komitetą sudaro 22 nariai, atstovaujantys mokslo bendruomenei, pramonei ir pilietinei visuomenei.
   2.   Komiteto narius skiria Komisija. Atrankos ir skyrimo metu taikomi tokie kriterijai:

               —

               patirtis kuriant ir įgyvendinant mokslinių tyrimų politiką,

               —

               puikios mokslinių tyrimų ir (arba) vadovavimo moksliniams tyrimams žinios,

               —

               Europos arba tarptautinio lygmens konsultavimo patirtis,

               —

               pusiausvyra tarp mokslo ir technologinių dalykų, skiriant asmenis, turinčius specialią universitetų ir pramonės bendradarbiavimo patirtį,

               —

               geografinė pusiausvyra, įskaitant bendrųjų programų asocijuotas šalis,

               —

               vyrų ir moterų skaičiaus pusiausvyra.

         3.   Tinkamais laikyti, bet nepaskirti kandidatai gali būti įrašyti į rezervo sąrašą, iš kurio Komisija gali skirti naujus narius vietoje buvusiųjų.
   4.   Komisija nariais skiria privačius asmenis, kurie ją konsultuoja neveikiami jokios išorės įtakos.
   5.   Nariai laiku praneša Komisijai apie visus interesų konfliktus, galinčius turėti neigiamos įtakos jų objektyvumui.
   6.   Nariai skiriami 4 metų kadencijai, kuriai pasibaigus gali būti skiriami kitai kadencijai; jie užima pareigas tol, kol yra pakeičiami pagal 7 dalies nuostatas arba kol baigiasi jų kadencija.
   7.   Nariai gali būti pakeisti kitais nariais likusiam kadencijos laikui bet kuriuo iš šių atvejų:

               a)

               narys atsistatydina;

               b)

               narys nebegali veiksmingai dalyvauti grupės svarstymuose;

               c)

               narys neatitinka Sutarties 287 straipsnio;

               d)

               kitaip, nei nurodyta 4 dalyje, narys nėra nepriklausomas nuo išorės įtakos;

               e)

               kitaip, nei nurodyta 5 dalyje, narys laiku nepraneša Komisijai apie interesų konfliktą.

         8.   Narių vardai ir pavardės skelbiami Mokslinių tyrimų generalinio direktorato tinklavietėje.
   Narių vardai ir pavardės renkami, tvarkomi ir skelbiami pagal Reglamentą (EB) Nr. 45/2001.
   5 straipsnis
   Veikla
   1.   Komitetas paprastąja balsų dauguma iš savo narių išsirenka pirmininką ir du pirmininko pavaduotojus.
   Pirmininkas ir du pirmininko pavaduotojai sudaro komiteto biurą. Biuras organizuoja komiteto darbą.
   2.   Komisijai pritarus, konkretiems klausimams nagrinėti komitetas gali sudaryti pogrupius, kurių kompetenciją nustato grupė. Tokie pogrupiai baigia veiklą, kai tik įvykdo jiems pavestą užduotį.
   3.   Komisija, jei mano, kad tai būtina arba naudinga, gali prašyti ekspertų arba stebėtojų, kompetentingų tam tikru darbotvarkėje numatytu klausimu, dalyvauti komiteto darbe arba pogrupio svarstymuose ar darbe.
   4.   Dalyvaujant komiteto arba pogrupio svarstymuose ar darbe gauta informacija neatskleidžiama, jei, Komisijos nuomone, tokia informacija yra susijusi su konfidencialiais klausimais.
   5.   Komitetas ir jo pogrupiai paprastai renkasi Komisijos patalpose laikydamiesi jos nustatytų procedūrų ir tvarkaraščio. Komisija teikia sekretoriato paslaugas. Komisijos atstovai gali dalyvauti komiteto ir jo pogrupių susirinkimuose.
   6.   Komitetas priima savo darbo tvarkos taisykles remdamasis Komisijos pateiktu projektu.
   7.   Komisija gali skelbti arba pateikti internete visas komiteto sudarytas santraukas, išvadas ar dalines išvadas arba darbinius dokumentus atitinkamo dokumento originalo kalba.
   6 straipsnis
   Išlaidų kompensavimas
   Komisija kompensuoja narių, ekspertų ir stebėtojų kelionės ir prireikus pragyvenimo išlaidas, susijusias su jų dalyvavimu komiteto veikloje, vadovaudamasi Komisijos taisyklėmis dėl išorės ekspertų išlaidų kompensavimo.
   Komiteto bei pogrupių nariams, ekspertams ir stebėtojams už jų teikiamas paslaugas neatlyginama.
   Posėdžių išlaidos apmokamos neviršijant metinio biudžeto, kurį grupei skiria atsakingas Komisijos departamentas.
   7 straipsnis
   Panaikinimas
   Sprendimas 2001/531/EB, Euratomas panaikinamas.
   8 straipsnis
   Galiojimo pabaiga
   Šis sprendimas nustoja galioti 2012 m. vasario 29 d.

      Priimta Briuselyje, 2007 m. gruodžio 7 d.

            Komisijos vardu

         Janez POTOČNIK

            Komisijos narys

      (1)  OL L 192, 2001 7 14, p. 21.

      (2)  COM(2007) 161 galutinis, 2007 4 4.

      (3)  OL L 400, 2006 12 30, p. 61; pataisyta OL L 54, 2007 2 22, p. 21.

      (4)  OL L 400, 2006 12 30, p. 87; pataisyta OL L 54, 2007 2 22, p. 30.

      (5)  OL L 317, 2001 12 3, p. 1. Sprendimas su paskutiniais pakeitimais, padarytais Sprendimu 2006/548/EB, Euratomas (OL L 215, 2006 8 5, p. 38).

      (6)  OL L 8, 2001 1 12, p. 1.


title: 2017 m. balandžio 27 d. Europos Parlamento sprendimas (ES) 2017/1624 dėl Europos Sąjungos 2015 finansinių metų bendrojo biudžeto įvykdymo patvirtinimo, VII skirsnis – Regionų komitetas

text:
29.9.2017

               LT

               Europos Sąjungos oficialusis leidinys

               L 252/133

         EUROPOS PARLAMENTO SPRENDIMAS (ES) 2017/1624
   2017 m. balandžio 27 d.
   dėl Europos Sąjungos 2015 finansinių metų bendrojo biudžeto įvykdymo patvirtinimo, VII skirsnis – Regionų komitetas
   EUROPOS PARLAMENTAS,

               —

               atsižvelgdamas į Europos Sąjungos 2015 finansinių metų bendrąjį biudžetą (1),

               —

               atsižvelgdamas į Europos Sąjungos 2015 finansinių metų konsoliduotąsias metines ataskaitas (COM(2016) 475 – C8-0275/2016) (2),

               —

               atsižvelgdamas į Audito Rūmų 2015 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 55, 99, 164, 165 ir 166 straipsnius,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8-0141/2017),

               1.

               patvirtina Regionų komiteto Generaliniam sekretoriui, kad Regionų komiteto 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Regionų komitetui, Europos Vadovų Tarybai, Tarybai, Komisijai, Europos Sąjungos Teisingumo Teismui, Audito Rūmams, Europos ekonomikos ir socialinių reikalų komitetui, Europos ombudsmenui, Europos duomenų apsaugos priežiūros pareigūnui bei Europos išorės veiksmų tarnybai ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL L 69, 2015 3 13.

      (2)  OL C 380, 2016 10 14, p. 1.

      (3)  OL C 375, 2016 10 13, p. 1.

      (4)  OL C 380, 2016 10 14, p. 147.

      (5)  OL L 298, 2012 10 26, p. 1.


title: 2015 m. liepos 14 d. Tarybos sprendimas (BUSP) 2015/1148, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
14.7.2015

               LT

               Europos Sąjungos oficialusis leidinys

               L 186/2

         TARYBOS SPRENDIMAS (BUSP) 2015/1148
   2015 m. liepos 14 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP (1) dėl ribojamųjų priemonių Iranui;

               (2)

               2013 m. lapkričio 24 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurias parėmė Sąjungos vyriausiasis įgaliotinis užsienio reikalams ir saugumo politikai, pasiekė susitarimą su Iranu dėl Bendro veiksmų plano, kuriame nustatomas požiūris siekiant rasti ilgalaikį ir visapusišką Irano branduolinio klausimo sprendimą. Buvo susitarta, kad procesas siekiant rasti šį visapusišką sprendimą pirmuoju etapu apims pradines bendrai sutartas priemones, kurių šešių mėnesių laikotarpiu turi imtis abi šalys ir kurių taikymas pratęsiamas abipusiu sutarimu;

               (3)

               2015 m. balandžio 2 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurias parėmė Sąjungos vyriausiasis įgaliotinis užsienio reikalams ir saugumo politikai, susitarė su Iranu dėl pagrindinių Bendro visapusiško veiksmų plano (BVVP) kriterijų;

               (4)

               2015 m. liepos 10 d. Taryba Sprendimu (BUSP) 2015/1130 (2) nusprendė pratęsti Bendrame veiksmų plane nurodytų priemonių įgyvendinimą iki 2015 m. liepos 13 d.;

               (5)

               2015 m. liepos 14 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurias parėmė Sąjungos vyriausiasis įgaliotinis užsienio reikalams ir saugumo politikai, pasiekė susitarimą dėl ilgalaikio ir visapusiško Irano branduolinio klausimo sprendimo. Sėkmingas BVVP įgyvendinimas užtikrins išimtinai taikų Irano branduolinės programos pobūdį ir sudarys sąlygas visapusiškam visų su branduoliniu klausimu susijusių sankcijų panaikinimui;

               (6)

               2015 m. liepos 14 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurias parėmė Sąjungos vyriausiasis įgaliotinis užsienio reikalams ir saugumo politikai, susitarė su Iranu pratęsti Bendro veiksmų plano priemonių įgyvendinimą, kad būtų galima atlikti būtiną pasirengimą BVVP įgyvendinimui;

               (7)

               todėl Bendrame veiksmų plane nurodytų Sąjungos ribojamųjų priemonių taikymo sustabdymas turėtų būti pratęstas iki 2016 m. sausio 14 d. Susijusios sutartys turėtų būti įvykdytos iki tos dienos;

               (8)

               todėl Sprendimas 2010/413/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/413/BUSP 26a straipsnis pakeičiamas taip:

      „26a straipsnis
      1.   3a straipsnio 1 dalyje nustatyto draudimo taikymas sustabdomas iki 2016 m. sausio 14 d. tiek, kiek jis susijęs su Irano žalios naftos įvežimu.
      2.   3a straipsnio 2 dalyje nustatyto draudimo taikymas sustabdomas iki 2016 m. sausio 14 d. tiek, kiek jis susijęs su draudimo ir perdraudimo paslaugų, susijusių su Irano žalios naftos importu, pirkimu ar įvežimu, teikimu.
      3.   3b straipsnyje nustatyto draudimo taikymas sustabdomas iki 2016 m. sausio 14 d.
      4.   4c straipsnyje nustatyto draudimo taikymas sustabdomas iki 2016 m. sausio 14 d. tiek, kiek jis susijęs su auksu ir tauriaisiais metalais.
      5.   10 straipsnio 3 dalies a, b ir c punktai iki 2016 m. sausio 14 d. pakeičiami šiais punktais:

                  „a)

                  pervedimai vykdant su maisto produktais, sveikatos priežiūra, medicinos įranga susijusius sandorius arba sandorius žemės ūkio ar humanitariniais tikslais, kurių suma mažesnė nei 1 000 000 EUR, taip pat pervedimai, susiję su asmeninėmis perlaidomis, kurių suma mažesnė nei 400 000 EUR, atliekami be išankstinio leidimo. Apie pervedimą pranešama atitinkamos valstybės narės kompetentingai valdžios institucijai, jei suma viršija 10 000 EUR;

                  b)

                  pervedimams vykdant su maisto produktais, sveikatos priežiūra, medicinos įranga susijusius sandorius arba sandorius žemės ūkio ar humanitariniais tikslais, kurių suma viršija 1 000 000 EUR, taip pat pervedimams, susijusiems su asmeninėmis perlaidomis, kurių suma viršija 400 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Atitinkama valstybė narė praneša kitoms valstybėms narėms apie visus suteiktus leidimus;

                  c)

                  atliekant visus kitus pervedimus, kurių suma viršija 100 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Atitinkama valstybė narė praneša kitoms valstybėms narėms apie visus suteiktus leidimus.“.

            6.   10 straipsnio 4 dalies b ir c punktai iki 2016 m. sausio 14 d. pakeičiami šiais punktais:

                  „b)

                  bet kuris kitas pervedimas, kurio suma mažesnė nei 400 000 EUR, atliekamas be išankstinio leidimo. Apie pervedimą pranešama atitinkamos valstybės narės kompetentingai valdžios institucijai, jei suma viršija 10 000 EUR;

                  c)

                  atliekant bet kurį kitą pervedimą, kurio suma viršija 400 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Laikoma, kad leidimas suteiktas per keturias savaites, nebent atitinkamos valstybės narės kompetentinga valdžios institucija per šį laikotarpį priima neigiamą sprendimą. Atitinkama valstybė narė praneša kitoms valstybėms narėms apie visus nesuteiktus leidimus.“.

            7.   18b straipsnyje nustatytų draudimų taikymas sustabdomas iki 2016 m. sausio 14 d.
      8.   20 straipsnio 1 dalies b ir c punktuose ir 20 straipsnio 2 dalyje nustatytų draudimų taikymas į II priede pateiktą sąrašą įtrauktai Naftos ministerijai sustabdomas iki 2016 m. sausio 14 d. tiek, kiek reikia sutarčių dėl Irano naftos chemijos produktų importo arba pirkimo vykdymo iki 2016 m. sausio 14 d. tikslais.“.

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2015 m. liepos 14 d.

            Tarybos vardu

            Pirmininkas

         J. ASSELBORN

      (1)  2010 m. liepos 26 d. Tarybos sprendimas 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, 2010 7 27, p. 39).

      (2)  2015 m. liepos 10 d. Tarybos sprendimas (BUSP) 2015/1130, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 184, 2015 7 11, p. 18).


title: 2010/350/: 2010 m. birželio 17 d. Europos Vadovų Tarybos sprendimas dėl Ispanijos Vyriausybės pasiūlytų Sutarčių pakeitimų dėl Europos Parlamento sudėties nagrinėjimo valstybių narių Vyriausybių atstovų konferencijoje ir konvento nešaukimo

text:
26.6.2010

               LT

               Europos Sąjungos oficialusis leidinys

               L 160/5

         EUROPOS VADOVŲ TARYBOS SPRENDIMAS
   2010 m. birželio 17 d.
   dėl Ispanijos Vyriausybės pasiūlytų Sutarčių pakeitimų dėl Europos Parlamento sudėties nagrinėjimo valstybių narių Vyriausybių atstovų konferencijoje ir konvento nešaukimo
   (2010/350/ES)
   EUROPOS VADOVŲ TARYBA,
   atsižvelgdama į Europos Sąjungos sutartį, ypač į jos 48 straipsnio 3 dalį,
   atsižvelgdama į 2009 m. gruodžio 4 d. Tarybai pateiktą ir 2009 m. gruodžio 7 d. Europos Vadovų Tarybai Tarybos pateiktą Ispanijos Vyriausybės pasiūlymą dėl Sutarčių pakeitimų,
   atsižvelgdama į Europos Parlamento pritarimą sprendimui nešaukti konvento (1),
   atsižvelgdama į Europos Parlamento nuomonę (2),
   pranešus apie pasiūlymą nacionaliniams parlamentams,
   atsižvelgdama į Europos Komisijos nuomonę (3),
   kadangi:

               (1)

               Atsižvelgdama į 2008 m. gruodžio 11–12 d. ir 2009 m. birželio 18–19 d. Europos Vadovų Tarybos susitikimų išvadas, 2009 m. gruodžio 4 d. Ispanijos Vyriausybė pagal Europos Sąjungos (ES) sutarties 48 straipsnio 2 dalies pirmą sakinį pateikė pasiūlymą dėl Sutarčių pakeitimų dėl Europos Parlamento sudėties.

               (2)

               2009 m. gruodžio 7 d. pagal ES sutarties 48 straipsnio 2 dalies trečią sakinį minėtą pasiūlymą Taryba pateikė Europos Vadovų Tarybai. Apie jį taip pat buvo pranešta nacionaliniams parlamentams.

               (3)

               2009 m. gruodžio 10–11 d. susitikime Europos Vadovų Taryba, vadovaudamasi ES sutarties 48 straipsnio 3 dalies pirma pastraipa, nusprendė dėl pasiūlytų pakeitimų konsultuotis su Europos Parlamentu ir Komisija. Be to, vadovaudamasi ES sutarties 48 straipsnio 3 dalies antra pastraipa, ji nusprendė paprašyti Europos Parlamento pritarti jos ketinimui nešaukti konvento, kadangi, jos nuomone, pasiūlytų pakeitimų apimtis neduoda tam pagrindo. Laiškus šiuo klausimu Europos Vadovų Tarybos pirmininkas išsiuntė 2009 m. gruodžio 18 d.

               (4)

               2010 m. gegužės 6 d. Europos Parlamentas priėmė palankią nuomonę dėl pasiūlytų pakeitimų. Jis taip pat pritarė sprendimui nešaukti konvento, kadangi pasiūlytų pakeitimų apimtis neduoda tam pagrindo. 2010 m. balandžio 28 d. Komisija priėmė palankią nuomonę dėl pasiūlytų pakeitimų.

               (5)

               Todėl tikslinga, kad pagal ES sutarties 48 straipsnio 3 dalį Europos Vadovų Taryba nuspręstų, kad valstybių narių Vyriausybių atstovų konferencija nagrinėtų Ispanijos Vyriausybės pasiūlytus pakeitimus, nustatytų įgaliojimus konferencijai ir nuspręstų nešaukti konvento,

         PRIĖMĖ ŠĮ SPRENDIMĄ:
   1 straipsnis
   Europos Vadovų Taryba nusprendžia, kad valstybių narių Vyriausybių atstovų konferencija nagrinėja Protokolo dėl pereinamojo laikotarpio nuostatų, pridėto prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, 2 straipsnio dėl Europos Parlamento sudėties pakeitimus, 2009 m. gruodžio 4 d. pasiūlytus Ispanijos Vyriausybės ir išdėstytus šio sprendimo priede, kurie bus įgaliojimai minėtai konferencijai. Atsižvelgiant į pasiūlytų pakeitimų apimtį, Europos Sąjungos sutarties 48 straipsnio 3 dalyje numatytas konventas nešaukiamas.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. birželio 17 d.

            Europos Vadovų Tarybos vardu

            Pirmininkas

         H. VAN ROMPUY

      (1)  2010 m. gegužės 6 d. pritarimas (dar nepaskelbtas Oficialiajame leidinyje).

      (2)  2010 m. gegužės 6 d. nuomonė (dar nepaskelbta Oficialiajame leidinyje).

      (3)  2010 m. balandžio 28 d. nuomonė (dar nepaskelbta Oficialiajame leidinyje).

      PRIEDAS

         PROJEKTAS
         PROTOKOLAS,
         iš dalies keičiantis Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties
         BELGIJOS KARALYSTĖ,
         BULGARIJOS RESPUBLIKA,
         ČEKIJOS RESPUBLIKA,
         DANIJOS KARALYSTĖ,
         VOKIETIJOS FEDERACINĖ RESPUBLIKA,
         ESTIJOS RESPUBLIKA,
         AIRIJA,
         GRAIKIJOS RESPUBLIKA,
         ISPANIJOS KARALYSTĖ,
         PRANCŪZIJOS RESPUBLIKA,
         ITALIJOS RESPUBLIKA,
         KIPRO RESPUBLIKA,
         LATVIJOS RESPUBLIKA,
         LIETUVOS RESPUBLIKA,
         LIUKSEMBURGO DIDŽIOJI HERCOGYSTĖ,
         VENGRIJOS RESPUBLIKA,
         MALTA,
         NYDERLANDŲ KARALYSTĖ,
         AUSTRIJOS RESPUBLIKA,
         LENKIJOS RESPUBLIKA,
         PORTUGALIJOS RESPUBLIKA,
         RUMUNIJA,
         SLOVĖNIJOS RESPUBLIKA,
         SLOVAKIJOS RESPUBLIKA,
         SUOMIJOS RESPUBLIKA,
         ŠVEDIJOS KARALYSTĖ,
         JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
         TOLIAU – AUKŠTOSIOS SUSITARIANČIOS ŠALYS,
         KADANGI, atsižvelgiant į tai, kad Lisabonos sutartis įsigaliojo po 2009 m. birželio 4–7 d. surengtų Europos Parlamento rinkimų ir, kaip numatyta 2008 m. gruodžio 11–12 d. Europos Vadovų Tarybos susitikime priimtoje deklaracijoje ir 2009 m. birželio 18–19 d. Europos Vadovų Tarybos susitikime pasiektame politiniame susitarime, reikėtų numatyti pereinamojo laikotarpio nuostatas dėl Europos Parlamento sudėties, taikytinas iki 2009–2014 m. kadencijos pabaigos,
         KADANGI tokios pereinamosios nuostatos leis toms valstybėms narėms, kurių atstovų Europos Parlamente skaičius būtų buvęs didesnis tuo atveju, jei Lisabonos sutartis būtų galiojusi 2009 m. birželio mėn. surengtų Europos Parlamento rinkimų metu, skirti tiek papildomų vietų, kiek buvo numatyta, ir jas užpildyti,
         ATSIŽVELGDAMOS į kiekvienai valstybei narei skirtą vietų skaičių, numatytą Europos Vadovų Tarybos sprendimo projekte, kuriam 2007 m. spalio 11 d. Europos Parlamentas ir Europos Vadovų Taryba davė politinį pritarimą (Deklaracija Nr. 5, pridėta prie Lisabonos sutartį patvirtinusios Tarpvyriausybinės konferencijos baigiamojo akto), ir atsižvelgdamos į Deklaraciją Nr. 4, pridėtą prie Lisabonos sutartį patvirtinusios Tarpvyriausybinės konferencijos baigiamojo akto,
         KADANGI likusiam laikui nuo šio Protokolo įsigaliojimo datos iki 2009–2014 m. Europos Parlemento kadencijos pabaigos reikia sukurti 18 papildomų vietų, numatytų atitinkamoms valstybėms narėms Europos Vadovų Tarybos 2009 m. birželio 18–19 d. susitikime pasiektu politiniu susitarimu,
         KADANGI tam reikia leisti laikinai viršyti valstybėms narėms nustatytą narių skaičių ir maksimalų narių skaičių, nustatytą 2009 m. birželio mėn. įvykusių Europos Parlamento rinkimų metu galiojusiomis Sutarčių nuostatomis ir Europos Sąjungos sutarties su pakeitimais, padarytais Lisabonos sutartimi, 14 straipsnio 2 dalies pirma pastraipa,
         KADANGI taip pat reikia nustatyti išsamias sąlygas, leisiančias atitinkamoms valstybėms narėms užpildyti laikinai sukurtas papildomas vietas,
         KADANGI pereinamojo laikotarpio nuostatų atžvilgiu reikia iš dalies pakeisti Protokolą dėl pereinamojo laikotarpio nuostatų, pridedamą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties,
         SUSITARĖ DĖL TOLIAU IŠDĖSTYTŲ NUOSTATŲ:
         1 straipsnis
         Prie Europos Sąjungos sutarties, Sutarties dėl Europos Sąjungos veikimo ir Europos atominės bendrijos steigimo sutarties pridedamo Protokolo dėl pereinamojo laikotarpio nuostatų 2 straipsnis pakeičiamas taip:

            „2 straipsnis
            1.   Likusiam 2009–2014 m. kadencijos laikui nuo šio straipsnio įsigaliojimo datos, ir nukrypstant nuo 2009 m. birželio mėn. Europos Parlamento rinkimų metu galiojusių Europos bendrijos steigimo sutarties 189 straipsnio antros pastraipos ir 190 straipsnio 2 dalies bei Europos atominės energijos bendrijos steigimo sutarties 107 straipsnio antros pastraipos ir 108 straipsnio 2 dalies, ir nukrypstant nuo Europos Sąjungos sutarties 14 straipsnio 2 dalies pirmos pastraipos, kurioje yra nustatytas vietų skaičius, esamos 736 vietos papildomos toliau nurodytomis 18 vietų; tai reiškia, kad bendras Europos Parlamento narių skaičius iki 2009–2014 m. kadencijos pabaigos laikinai bus 754:

                        Bulgarija

                        1

                        Ispanija

                        4

                        Prancūzija

                        2

                        Italija

                        1

                        Latvija

                        1

                        Malta

                        1

                        Nyderlandai

                        1

                        Austrija

                        2

                        Lenkija

                        1

                        Slovėnija

                        1

                        Švedija

                        2

                        Jungtinė Karalystė

                        1

                  2.   Nukrypstant nuo Europos Sąjungos sutarties 14 straipsnio 3 dalies, atitinkamos valstybės narės paskiria asmenis, kurie užims 1 dalyje numatytas papildomas vietas, vadovaudamosi nacionalinės teisės aktais, jei konkretūs asmenys buvo išrinkti remiantis tiesiogine visuotine rinkimų teise:

                        a)

                        atitinkamoje valstybėje narėje surengtų ad hoc tiesioginių visuotinių rinkimų metu, vadovaujantis Europos Parlamento rinkimams taikytinomis nuostatomis;

                        b)

                        remiantis 2009 m. birželio 4–7 d. Europos Parlamento rinkimų rezultatais;
                        arba

                        c)

                        atitinkamos valstybės narės nacionaliniam parlamentui paskyrus reikiamą narių skaičių iš savo narių, vadovaujantis kiekvienos iš šių valstybių narių nustatyta tvarka.

                  3.   Tinkamu laiku iki Europos Parlamento rinkimų 2014 m., remdamasi Europos Sąjungos sutarties 14 straipsnio 2 dalies antra pastraipa, Europos Vadovų Taryba priima Europos Parlamento sudėtį nustatantį sprendimą.“

         2 straipsnis
         Aukštosios Susitariančios Šalys šį Protokolą ratifikuoja pagal savo atitinkamas konstitucines nuostatas. Ratifikavimo dokumentai deponuojami Italijos Respublikos Vyriausybei.
         Šis Protokolas įsigalioja, jei įmanoma, 2010 m. gruodžio 1 d., jeigu visi ratifikavimo dokumentai jau bus deponuoti, arba, jei taip nepadaroma, pirmą kito mėnesio dieną po to, kai ratifikavimo dokumentus deponuoja paskutinė valstybė signatarė.
         3 straipsnis
         Šis vienu originaliu egzemplioriumi sudarytas Protokolas, kurio tekstai airių, anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis turi vienodą teisinę galią, deponuojamas Italijos Respublikos Vyriausybės archyvuose, kuri po vieną patvirtintą kopiją persiunčia kiekvienai valstybės signatarės Vyriausybei.

            TAI PALIUDYDAMI šį Protokolą pasirašė toliau nurodyti įgaliotieji atstovai.
            Priimta …(vieta), … (data)


title: 2010 m. liepos 1 d. ELPA valstybių nuolatinio komiteto sprendimas Nr. 3/2010/SC dėl ELPA valstybių išlaidų pasidalijimo

text:
10.3.2011

               LT

               Europos Sąjungos oficialusis leidinys

               L 63/26

         ELPA VALSTYBIŲ NUOLATINIO KOMITETO SPRENDIMAS
   Nr. 3/2010/SC
   2010 m. liepos 1 d.
   dėl ELPA valstybių išlaidų pasidalijimo
   ELPA VALSTYBIŲ NUOLATINIS KOMITETAS
   NUSPRENDĖ:
   1 straipsnis
   2009–2014 m. Islandijos, Lichtenšteino ir Norvegijos (toliau – ELPA valstybės) įnašai į EEE finansinį mechanizmą mokami penkiomis metinėmis įmokomis ir nustatomi remiantis 2 straipsniu.
   2 straipsnis
   1.   2009–2014 m. ELPA valstybių įnašų į EEE finansinį mechanizmą dydis nustatomas atsižvelgiant į jų bendrąjį vidaus produktą (BVP).
   2.   Bet kurios ELPA valstybės konkrečių t finansinių metų įnašas nustatomas remiantis turimais t-2 metų BVP duomenimis – jo dydis priklauso nuo atitinkamos valstybės BVP (t-2) dalies visame ELPA valstybių BVP (t-2).
   3.   Islandijos įnašas – viena iš penkių metinių įmokų – neturi viršyti 6,795 mln. EUR.
   Jei remiantis Islandijos BVP (t-2) dalimi visame ELPA valstybių BVP (t-2) nustatomas didesnis nei 6,795 mln. EUR konkrečių t finansinių metų Islandijos įnašas, skirtumą privalo sumokėti Lichtenšteinas ir Norvegija proporcingai atitinkamoms jų dalims BVP (t-2).
   4.   BVP duomenis, kuriais remiantis nustatomas konkrečių t finansinių metų įnašas, ELPA valstybės pateikia kasmet iki kovo 1 d. Pateikiami t-2 metų duomenys.
   5.   Įnašų sumos nurodomos eurais.
   3 straipsnis
   ELPA valstybės įstojimas į ES nepakeičia jos įsipareigojimo 2009–2014 m. mokėti įnašus į EEE finansinį mechanizmą pagal šį sprendimą.
   4 straipsnis
   Šis sprendimas įsigalioja teisės akto, kuriuo nustatomas 2009–2014 m. EEE finansinis mechanizmas, įsigaliojimo dieną arba tą dieną, kai jį pradedama laikinai taikyti.
   5 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

      Priimta Briuselyje 2010 m. liepos 1 d.

            Nuolatinio komiteto vardu

            Pirmininkas

         Stefán Haukur JÓHANNESSON

            Generalinis sekretorius

         Kåre BRYN

      PRIEDAS
      Nuolatinis komitetas susitaria, prieš užbaigiant galimas derybas dėl finansinių įnašų po 2014 m. ekonominiams ir socialiniams skirtumams EEE mažinti, peržiūrėti išlaidų pasidalijimo mechanizmą atsižvelgiant į numatomą naują įnašų apskaičiavimo metodą, grindžiamą ne BVP, o BNP.